Juho Haapoja

Juho Aleksi Haapoja (s. 22. lokakuuta 1980 Ylihärmä) on ylihärmäläinen uransa jo kertaalleen lopettanut, mutta sitä kuitenkin jatkava ammattinyrkkeilijä, ja entinen raskaansarjan Suomen-mestari. Hänen lempinimensä on "Härmän Häjy". Juho Haapoja on noin 180-senttinen ja on painanut otteluissaan keskimäärin 105 kiloa. Haapojan vahvuudet ammattinyrkkeilijänä ovat kovaiskuisuus ja periksiantamaton asenne. Haapoja saavutti amatöörinä viisi junioreiden SM-kultaa, ja miehissä vuonna 2003 SM-kisoissa Tampereella pronssia sarjassa 91 kiloa Viipurin Nyrkkeilijöiden edustajana.

Haapoja voitti ammattilaisten raskaansarjan Suomen-mestaruuden 28. marraskuuta 2008 teknisellä tyrmäyksellä Sami Elovaarasta. Hän puolusti mestaruuttaan 27. marraskuuta 2009 Jarno Rosbergia vastaan. Rosberg voitti tasaisen ottelun hajaäänituomiolla, mutta ottelun jälkeisessä dopingtestissä Rosberg kärähti anabolisista steroideistahttp://www.steelring.fi/modules.php?name=News&file=article&sid=2029 . 

Haapoja voitti maaliskuussa 2010 Pavels Dolgovsin. Ottelun jälkeen hän ilmoitti pudottavansa painonsa alempaan raskassarjaan (90,7 kg), mutta suostuvansa myös puolustamaan raskaansarjan SM-titteliä mahdollista haastajaa vastaan. Toukokuussa 2010 hän otteli angolalaista Antonio Pedro Quigangia vastaan. Haapoja otteli kotipitäjässään Ylihärmässä ja fanit saivat riemuita hänen tyrmäysvoittoaan neljännessä erässä. Seuraavan ja viimeisen ottelunsa Steel Ring -tallin alaisuudessa Haapoja otteli Seinäjoella Zoltan Czekusta vastaan. Haapoja tuuletti voittoaan toisen erän puolivälin paikkeilla.

Vuonna 2011 Haapojan ja Häjy Teamin toimintaan tuli muutoksia. Hänen painonpudotuksensa oli onnistunut ja valmennukselliset vaatimukset muuttuivat. Haapojaa valmensivat CJ Hussein ja Jyri Kujala. Hänen managerinsa oli Matti Larikka.

Haapoja pääsi ottelemaan Euroopan-mestaruudesta 15. joulukuuta 2012 Nürnbergissä Saksassa puolalaista Mateusz Masternakia vastaan, mutta hävisi 12-eräisen ottelun pistein.

Vuoden 2013 puolella Haapoja teki voitokkaan paluun kehään, kun hän kohtasi Espoossa georgialaisen Levan Jomardashvilin. Haapoja löi ylipainoisen nyrkkeilijän luovutuskuntoon viidennessä erässä. Kuukautta myöhemmin Haapoja otteli Tampereen nyrkkeilyillassa ja kohtasi italialaisen Michele De Meon. Haapoja kukisti Meon ensimmäisessä erässä tyrmäyksellä.

Haapoja hävisi 6. heinäkuuta 2013 Italiassa Silvio Brancolle pistein. Kamppailu toimi nelimiehisen MM-karsintaturnauksen välieränä pääsystä alemman raskaansarjan WBC-liiton MM-otteluun.

Haapoja kohtasi 15. maaliskuuta 2014 Moskovassa venäläisen Rahim Tsahkievin, joka on Pekingin olympialaisten raskaan sarjan kultamitalisti. Haapoja hävisi ottelun tyrmäyksellä 9. erässä.

Haapoja otteli vuonna 2015 neljä ottelua, joista toukokuussa käyty hurja 10-eräinen taistelu Serhiy Demchenkoa vastaan on yksi Suomen ammattinyrkkeilyhistorian brutaaleimmista otteluista. Ottelu päättyi ratkaisemattomaan. Joulukuun 19. päivä Haapoja voitti Hartwall Arenassa Helsingissä kuubalaislähtöisen, nykyisin Tšekissä asuvan Miguel Velozon tyrmäyksellä ottelun 7. erässä.

Haapoja tuli 2. huhtikuuta 2016 tyrmätyksi kolmannessa erässä Helsingin Hartwall Arenassa käydyssä ottelussa unkarilaista Tamas Lodia vastaan. He ottelivat uudestaan Seinäjoella 17. syyskuuta 2016 ja tällä kertaa Haapoja voitti kaikin tuomariäänin.

21. lokakuuta 2017 Haapoja otteli Kauhavalla EBU:n EU-mestaruusottelun Romanian Alexandru Juria vastaan ja hävisi hajaäänituomiolla. Ottelun jälkeen Haapoja ilmoitti lopettavansa ammattilaisuransa. Hän kuitenkin pyörsi päätöksensä ja ottelee 8. elokuuta 2020 Savonlinnan Olavinlinnassa vielä nimeämätöntä vastustajaa vastaan.

Haapojan perheeseen kuuluvat vaimo ja neljä lasta.

Nyrkkeilytilastot
28 Voittoa, 8 tappiota, 2 ratkaisematonta TulosVastustajaRatkaisuEräPäivämääräPaikkaHuom. Häviö  Remigijus Ziausys PTS  4/4 8.4.2006  Umpitunneli, Tornio   Voitto  Pavel Baryshnikov UD  4/4 23.9.2006  Härmän Kuntokeskus, Ylihärmä  40–36 , 39–37 , 39–38 Voitto  Sergey Bakin TKO  4/6 1.12.2006  Maapohjahalli, Vaasa  Tasapeli  Jari Markkanen PTS  10/10 16.3.2007  Kuopiohalli, Kuopio  (95–98 , 98–93 , 96–96) Suomen mestaruusottelu Voitto  Oleg Agafonov TKO  1/6 15.9.2007  Maapohjahalli, Vaasa  1.37 Voitto  Yuri Lunev TKO  3/6 2.11.2007  Anssin Jussin Areena, Ylihärmä  1.28 Voitto  Daniel Peret SD  8/8 5.4.2008  Maapohjahalli, Vaasa  (77-75, 80-73, 75-79) BBU:n mestaruusottelu Häviö  Dennis Bakhtov KO  10/12 22.5.2008  Yubileiny Sport Palace, Pietari  PABA:n ja WBF:n mestaruusottelu Voitto  Jevgenijs Stamburskis TKO  1/6 30.8.2008  Metro Auto Areena, Tampere  2.54 Voitto  Sami Elovaara TKO  9/10 28.11.2008  Hartwall Arena,   (1.00) Suomen mestaruusottelu Voitto  Valeri Semishkur TKO  2/8 21.2.2009  Rewell Center, Vaasa  (1.40) BBU:n mestaruusottelu Voitto  Stanislav Lukianovich TKO  4/6 14.3.2009  Urheilutalo, Kemi  (0.01) Voitto  Humberto Evora SD  6/6 22.8.2009  Circus,   60-55, 57-58, 58-57 Mitätöity  Jarno Rosberg NC  10/10 27.11.2009  Pyynikin Palloiluhalli, Tampere  Ottelu mitätöitiin Rosbergin dopingtuomion vuoksi Voitto  Pavels Dolgovs UD  6/6 20.3.2010  Liikunta-ja kulttuuritalo, Juuka  60-56, 60-54, 60-55 Voitto  Antonio Pedro Quiganga TKO  4/6 29.5.2010  Anssin Jussin Areena, Ylihärmä  0.39 Voitto  Zoltan Czekus TKO  2/8 13.11.2010  Seinäjoki Areena, Seinäjoki  1.28 Voitto  Mantas Tarvydas TKO  4/8 4.3.2011  Hartwall Arena,   2.24 Voitto  Roman Kracik UD  10/10 21.5.2011  Seinäjoki Areena, Seinäjoki  99-91, 100-90, 100-91 Voitto  Faisal Ibnel Arrami UD  12/12 23.9.2011  Helsingin jäähalli,   114-113, 116-111, 117-110  Voitto  Ian Tims UD  10/10 21.1.2012  Seinäjoki Areena, Seinäjoki  115-113, 115-113, 116-112  Voitto  Francesco Versacia RTD  4/12 15.9.2012  Seinäjoki Areena, Seinäjoki   Häviö  Mateusz Masternak UD  12/12  15.12.2012  Nürnberg, Saksa  108-120, 108-120, 108-120 Voitto   Levan Jomardasvili TKO   5/8  9.3.2013  Barona Areena, Espoo  2.44 Voitto   Michele De Meo TKO   1/10  20.4.2013  Pyynikin palloiluhalli, Tampere  2.34 Häviö   Silvio Branco TD  10/12  6.7.2013  Civitavecchia, Lazio, Italia   Häviö   Rakhim Chakhkiev TKO  9/12  15.3.2014  Dynamo Sports Palace, Moskova, Venäjä  0.26 Voitto   Lukasz Rusiewicz UD  6/6 17.6.2014  Salohalli, Salo, Suomi   Voitto   Frank White TKO  5/10  7.6.2014  Power Park, Kauhava, Suomi  2.50 Voitto   Jevgenijs Andrejevs UD  6/6 16.8.2014  Olavinlinna, Savonlinna, Suomi   Voitto   Attila Palko TKO  1/6 29.9.2014  Hartwall Arena, Helsinki, Suomi  2.35 Häviö   Serhii Demchenko TKO  2/10 31.1.2015  Power Park, Kauhava, Suomi   Voitto   Jevgenijs Andrejevs UD  6/6 11.4.2015  Tervahalli, Kemi, Suomi  60-54, 60-54, 60-54 Ratkaisematon  Serhii Demchenko NC  10/10 23.5.2015  Power Park, Kauhava, Suomi  94-96, 97-94, 95-95 Voitto   Miguel Velozo KO  6/8 19.12.2015  Hartwall Arena, Helsinki, Suomi  Häviö   Tamas Lodi TKO  3/10 2.4.2016  Hartwall Arena, Helsinki, Suomi  Voitto   Tamas Lodi UD  10/10 18.9.2016  Seinäjoki Areena, Seinäjoki, Suomi  Voitto   Leonardo Damian Bruzzese UD  10/10 25.3.2017  Kisahalli, Helsinki, Suomi EBU:n EU-mestaruusottelu Häviö   Alexandru Jur SD  10/10 21.10.2017  Kauhava, Suomi  EBU:n EU-mestaruusottelu

Lähteet

 Aiheesta muualla 
Juho Haapoja BoxRec 

Luokka:Suomalaiset nyrkkeilijät
Luokka:Vuonna 1980 syntyneet
Luokka:Elävät henkilöt